b'\n_START_ARTICLE_\nBror Kanin\n_START_PARAGRAPH_\nBror Kanin viste sig som tegnefilmfigur i den af Walt Disney producerede spillefilm Song of the South, hvor en afroamerikaner fort\xc3\xa6ller b\xc3\xb8rn eventyr og disse eventyr vises som tegnefilmsekvenser. Han stammer fra gamle sydstatseventyr og er en snedig kanin, der altid vinder over sine fysisk st\xc3\xa6rkere fjender ved sin klogskab. S\xc3\xa5dan blev han ogs\xc3\xa5 fremstillet i tegneserierne, men her kan han ogs\xc3\xa5 v\xc3\xa6re uartig og drillesyg og derfor i visse historier n\xc3\xa6rmere en skurk. Han er ogs\xc3\xa5 blevet kaldt Morten Hare, n\xc3\xa5r han optr\xc3\xa6der i historier om Lille Stygge Ulv.'